# Az Európai Unió C 255A/2018

| | ISSN 1977-0979 |
| --- | --- |
| Az Európai Unió
  Hivatalos Lapja | C 255A |
| | |
| Magyar nyelvű kiadás | Tájékoztatások és közlemények | 61. évfolyam2018. július 20. |

ISSN 1977-0979

Az Európai Unió

Hivatalos Lapja

C 255A

Magyar nyelvű kiadás

Tájékoztatások és közlemények

61. évfolyam2018. július 20.

---

| Tartalom | Oldal |
| --- | --- |
| | V   Hirdetmények |
| | KÖZIGAZGATÁSI ELJÁRÁSOK |
| | Európai Bizottság |
| 2018/C 255 A/01 | Egységes Szanálási Testület – Pályázati felhívás testületi tag és a szanálási politika kidolgozásáért és koordinálásáért felelős igazgató álláshely betöltésére – COM/2018/20028 | 1 |

Tartalom

Oldal

V   Hirdetmények

KÖZIGAZGATÁSI ELJÁRÁSOK

Európai Bizottság

2018/C 255 A/01

Egységes Szanálási Testület – Pályázati felhívás testületi tag és a szanálási politika kidolgozásáért és koordinálásáért felelős igazgató álláshely betöltésére – COM/2018/20028

1

---

| HU | |
| --- | --- |

HU

---

V Hirdetmények

KÖZIGAZGATÁSI ELJÁRÁSOK

Európai Bizottság

| 20.7.2018 | HU | Az Európai Unió Hivatalos Lapja | CA 255/1 |
| --- | --- | --- | --- |

20.7.2018

HU

Az Európai Unió Hivatalos Lapja

CA 255/1

---

Egységes Szanálási Testület – Pályázati felhívás „testületi tag és a szanálási politika kidolgozásáért és koordinálásáért felelős igazgató” álláshely betöltésére

COM/2018/20028

(2018/C 255 A/01)

Az Egységes Szanálási Testület

Az Egységes Szanálási Testület (ESZT) az európai szanálási hatóság, amely szorosan együttműködik a részt vevő tagállamok nemzeti szanálási hatóságaival – ezek együttesen alkotják az egységes szanálási mechanizmust. Az ESZT szorosan együttműködik az Európai Bizottsággal és az Európai Központi Bankkal (EKB) a pénzügyi stabilitás megőrzése terén.

Feladata a fizetésképtelenné vált bankok rendezett, a részt vevő tagállamok és más országok reálgazdaságára és államháztartására a lehető legkisebb hatással járó módon történő szanálása. Az ESZT tehát a fizetésképtelen vagy valószínűleg fizetésképtelenné váló bankok szanálásának előkészítése és annak végrehajtása terén lát el meghatározott feladatokat és rendelkezik hatáskörrel.

Az ESZT felelős továbbá az Egységes Szanálási Mechanizmusról szóló rendelettel létrehozott Egységes Szanálási Alap (ESZA) irányításáért, amelynek célja a bankok szerkezetátalakítása és/vagy szanálása alatt szükséges középtávú finanszírozási támogatás biztosítása.

Az ESZT az Európai Unió önfenntartó ügynöksége.

A betöltendő álláshely

Az Európai Bizottság az ESZT-vel konzultálva kiválasztási eljárást szervez „testületi tag és a szanálási politika kidolgozásáért és koordinálásáért felelős igazgató” álláshely betöltésére.

A munkavégzés helye az ESZT székhelye, Brüsszel (Belgium).

A sikeres pályázó i. az ESZT döntéshozó szerveinek (az ESZT plenáris testülete és ügyvezetői testülete) szavazati joggal rendelkező tagjaként, valamint ii. az ESZT szanálási politika kidolgozásáért és koordinálásáért felelős igazgatójaként látja el feladatait.

Az ESZT plenáris testületének és ügyvezetői testületének szavazati joggal rendelkező tagjaként az Egységes Szanálási Mechanizmusról szóló rendeletben foglalt megbízatás alapján tevékenyen hozzájárul az ESZT feladatainak ellátásához és hatáskörének betöltéséhez.

Emellett a szanálási politika kidolgozásáért és koordinálásáért felelős igazgatóként a sikeres pályázó felelős a politikafejlesztési és koordinációs igazgatóság vezetéséért.

Ezen belül a sikeres pályázó feladatai a következők:

| — | az Egységes Szanálási Mechanizmus hatékony és következetes működésének biztosítása érdekében az ESZT szanálási tevékenységeire vonatkozó szakpolitikák és módszertanok kidolgozásának irányítása, valamint azok koordinációja a szanálási igazgatóságokkal; ez magában foglalja az ESZT közvetlen felelősségi körébe tartozó szervezetek szanálási tervei előkészítésének irányítását, valamint a nemzeti szanálási hatóságok hatáskörébe tartozó szervezetek ESZT általi felügyeleti funkcióját, |
| --- | --- |

—

az Egységes Szanálási Mechanizmus hatékony és következetes működésének biztosítása érdekében az ESZT szanálási tevékenységeire vonatkozó szakpolitikák és módszertanok kidolgozásának irányítása, valamint azok koordinációja a szanálási igazgatóságokkal; ez magában foglalja az ESZT közvetlen felelősségi körébe tartozó szervezetek szanálási tervei előkészítésének irányítását, valamint a nemzeti szanálási hatóságok hatáskörébe tartozó szervezetek ESZT általi felügyeleti funkcióját,

| — | az ESZT szanálási tervezési funkciójára vonatkozó többéves munkaprogram irányítása és végrehajtásának a szervezet különböző szintjein történő koordinálása, a szanálási igazgatóságokkal, valamint a nemzeti szanálási hatóságokkal szoros együttműködésben, az ESZT átfogó stratégiai tervezése keretében egyértelmű iránymutatás és célkitűzések biztosítása, valamint a prioritások meghatározása érdekében, |
| --- | --- |

—

az ESZT szanálási tervezési funkciójára vonatkozó többéves munkaprogram irányítása és végrehajtásának a szervezet különböző szintjein történő koordinálása, a szanálási igazgatóságokkal, valamint a nemzeti szanálási hatóságokkal szoros együttműködésben, az ESZT átfogó stratégiai tervezése keretében egyértelmű iránymutatás és célkitűzések biztosítása, valamint a prioritások meghatározása érdekében,

| — | az ESZT hatáskörébe tartozó szervezetekre vonatkozó szanálási intézkedések és szükség esetén szanálási határozatok kidolgozásához való hozzájárulás, |
| --- | --- |

—

az ESZT hatáskörébe tartozó szervezetekre vonatkozó szanálási intézkedések és szükség esetén szanálási határozatok kidolgozásához való hozzájárulás,

| — | a nemzeti szanálási hatóságokkal, az Európai Központi Bankkal és az Európai Bizottsággal a szanálással kapcsolatos témákban folytatott általános együttműködés felügyelete és irányítása, ideértve adott esetben az együttműködési megállapodásokat is, |
| --- | --- |

—

a nemzeti szanálási hatóságokkal, az Európai Központi Bankkal és az Európai Bizottsággal a szanálással kapcsolatos témákban folytatott általános együttműködés felügyelete és irányítása, ideértve adott esetben az együttműködési megállapodásokat is,

| — | az igazgatóság mindennapi munkájának irányítása, valamint gördülékeny és hatékony működésének biztosítása, és ezen belül az ESZT más működési területeivel – különösen a szanálási igazgatóságokkal és a jogi osztállyal – való szoros együttműködés, |
| --- | --- |

—

az igazgatóság mindennapi munkájának irányítása, valamint gördülékeny és hatékony működésének biztosítása, és ezen belül az ESZT más működési területeivel – különösen a szanálási igazgatóságokkal és a jogi osztállyal – való szoros együttműködés,

| — | törekvés az igazgatóság céljainak elérésére a megjelölt határidőknek és az előírt minőségi normáknak megfelelően, valamint a haladás nyomon követése és értékelése, |
| --- | --- |

—

törekvés az igazgatóság céljainak elérésére a megjelölt határidőknek és az előírt minőségi normáknak megfelelően, valamint a haladás nyomon követése és értékelése,

| — | az igazgatósághoz tartozó egységek munkájának koordinálása, a középvezetők motiválása és támogatása céljaik elérése és saját, valamint az irányításuk alá tartozó személyi állomány lehetőségeinek kiaknázása terén, |
| --- | --- |

—

az igazgatósághoz tartozó egységek munkájának koordinálása, a középvezetők motiválása és támogatása céljaik elérése és saját, valamint az irányításuk alá tartozó személyi állomány lehetőségeinek kiaknázása terén,

| — | a többi testületi taggal/igazgatóval és igazgatósággal folytatott zavartalan együttműködés és kommunikáció biztosítása, az igazgatóság belső és külső érdekelt feleivel szembeni pozitív gyakorlatok előmozdítása, valamint |
| --- | --- |

—

a többi testületi taggal/igazgatóval és igazgatósággal folytatott zavartalan együttműködés és kommunikáció biztosítása, az igazgatóság belső és külső érdekelt feleivel szembeni pozitív gyakorlatok előmozdítása, valamint

| — | az igazgatóság hatáskörébe tartozó ügyekben az uniós intézményekkel és szervekkel, valamint bármely egyéb köz- vagy magánjogi szervezettel fenntartott kapcsolatok ápolása.
  A sikeres pályázó a szanálási politika kidolgozásáért és koordinálásáért felelős igazgatóként tett egyedi hozzájárulásairól az ESZT elnökének tartozik elszámolással. |
| --- | --- |

—

az igazgatóság hatáskörébe tartozó ügyekben az uniós intézményekkel és szervekkel, valamint bármely egyéb köz- vagy magánjogi szervezettel fenntartott kapcsolatok ápolása.

A sikeres pályázó a szanálási politika kidolgozásáért és koordinálásáért felelős igazgatóként tett egyedi hozzájárulásairól az ESZT elnökének tartozik elszámolással.

Pályázati feltételek

A kiválasztási szakaszban az a jelölt vehet részt, aki a jelentkezési határidőig megfelel a következő alaki feltételeknek:

| — | Állampolgárság: az Európai Unió tagállamának állampolgára, |
| --- | --- |

—

Állampolgárság: az Európai Unió tagállamának állampolgára,

| — | Felsőoktatásban szerzett oklevél vagy diploma:







  — | oklevéllel igazolt, legalább négyéves befejezett felsőoktatási tanulmányoknak megfelelő végzettség, vagy |
| --- | --- | --- |

—

Felsőoktatásban szerzett oklevél vagy diploma:

—

oklevéllel igazolt, legalább négyéves befejezett felsőoktatási tanulmányoknak megfelelő végzettség, vagy

| — | oklevéllel igazolt, legalább hároméves befejezett felsőoktatási tanulmányoknak megfelelő végzettség és legalább egyéves megfelelő szakmai tapasztalat (ez az egyéves szakmai tapasztalat az alább megkövetelt, a fenti végzettség megszerzését követően szerzett szakmai tapasztalat éveinek számába nem számítható bele), |
| --- | --- |

—

oklevéllel igazolt, legalább hároméves befejezett felsőoktatási tanulmányoknak megfelelő végzettség és legalább egyéves megfelelő szakmai tapasztalat (ez az egyéves szakmai tapasztalat az alább megkövetelt, a fenti végzettség megszerzését követően szerzett szakmai tapasztalat éveinek számába nem számítható bele),

| — | Szakmai tapasztalat (1): legalább húszéves, a fenti végzettség megszerzését követően szerzett szakmai tapasztalat, amelyből a pályázó legalább tíz évet a pénzügyi intézmények felügyelete, szerkezetátalakítása vagy szanálása és a pénzügyi piacok szabályozása területén töltött, |
| --- | --- |

—

Szakmai tapasztalat (1): legalább húszéves, a fenti végzettség megszerzését követően szerzett szakmai tapasztalat, amelyből a pályázó legalább tíz évet a pénzügyi intézmények felügyelete, szerkezetátalakítása vagy szanálása és a pénzügyi piacok szabályozása területén töltött,

| — | Felső vezetői tapasztalat: legalább ötéves felső vezetői tapasztalat (2), valamint |
| --- | --- |

—

Felső vezetői tapasztalat: legalább ötéves felső vezetői tapasztalat (2), valamint

| — | Nyelvismeret: az Európai Unió egyik hivatalos nyelvének alapos, legalább egy további hivatalos nyelvének (3) pedig kielégítő szintű ismerete. A kiválasztási bizottság az interjú(k) során ellenőrizheti, hogy a pályázók eleget tesznek-e a további hivatalos uniós nyelv kielégítő szintű ismeretére vonatkozó követelménynek. E célból az interjú egy része esetlegesen ezen a másik nyelven zajlik. |
| --- | --- |

—

Nyelvismeret: az Európai Unió egyik hivatalos nyelvének alapos, legalább egy további hivatalos nyelvének (3) pedig kielégítő szintű ismerete. A kiválasztási bizottság az interjú(k) során ellenőrizheti, hogy a pályázók eleget tesznek-e a további hivatalos uniós nyelv kielégítő szintű ismeretére vonatkozó követelménynek. E célból az interjú egy része esetlegesen ezen a másik nyelven zajlik.

Korhatári megkötés nincsen.

Kiválasztási kritériumok

A pályázóval szembeni elvárások:

| — | mélyreható ismeretekkel rendelkezik a banki és a pénzügyi ágazat területén, |
| --- | --- |

—

mélyreható ismeretekkel rendelkezik a banki és a pénzügyi ágazat területén,

| — | alapos tapasztalattal rendelkezik egy vagy több következő területen: a pénzügyi intézmények felügyelete, szerkezetátalakítása vagy szanálása és a pénzügyi piacok szabályozása, különös tekintettel a bankszektorra, |
| --- | --- |

—

alapos tapasztalattal rendelkezik egy vagy több következő területen: a pénzügyi intézmények felügyelete, szerkezetátalakítása vagy szanálása és a pénzügyi piacok szabályozása, különös tekintettel a bankszektorra,

| — | ismeri az uniós intézményeket és az uniós döntéshozatali folyamatokat, valamint tapasztalattal rendelkezik az ESZT tevékenységeivel kapcsolatban, akár az európai, akár a nemzetközi folyamatok szintjén, illetve legalább a magánszektorban nemzetközi szinten, |
| --- | --- |

—

ismeri az uniós intézményeket és az uniós döntéshozatali folyamatokat, valamint tapasztalattal rendelkezik az ESZT tevékenységeivel kapcsolatban, akár az európai, akár a nemzetközi folyamatok szintjén, illetve legalább a magánszektorban nemzetközi szinten,

| — | tapasztalattal rendelkezik multidiszciplináris (és ideális esetben multikulturális) hátterű, nagy létszámú munkacsoportok magas vezetői szinten történő sikeres irányításában és a beosztottak magas szintű teljesítményre való motiválásában, |
| --- | --- |

—

tapasztalattal rendelkezik multidiszciplináris (és ideális esetben multikulturális) hátterű, nagy létszámú munkacsoportok magas vezetői szinten történő sikeres irányításában és a beosztottak magas szintű teljesítményre való motiválásában,

| — | bizonyítottan képes stratégiai és operatív szintű döntéseket hozni és végrehajtani, |
| --- | --- |

—

bizonyítottan képes stratégiai és operatív szintű döntéseket hozni és végrehajtani,

| — | kiváló vezetői készséggel és multikulturális környezetben szerzett szakmai tapasztalattal rendelkezik, |
| --- | --- |

—

kiváló vezetői készséggel és multikulturális környezetben szerzett szakmai tapasztalattal rendelkezik,

| — | kiváló tárgyaló, és képes hatékony munkakapcsolatot kialakítani az érintett érdekelt felek magas szintű képviselőivel, |
| --- | --- |

—

kiváló tárgyaló, és képes hatékony munkakapcsolatot kialakítani az érintett érdekelt felek magas szintű képviselőivel,

| — | felelősségtudattal és a kezdeményezőkészséggel rendelkezik, valamint képes stratégiai jövőkép kidolgozására és végrehajtására, |
| --- | --- |

—

felelősségtudattal és a kezdeményezőkészséggel rendelkezik, valamint képes stratégiai jövőkép kidolgozására és végrehajtására,

| — | kiváló kommunikációs, előadói és interperszonális készségekkel bír, kiváló angol nyelvismerettel rendelkezik (mivel az ESZT munkanyelve az angol). |
| --- | --- |

—

kiváló kommunikációs, előadói és interperszonális készségekkel bír, kiváló angol nyelvismerettel rendelkezik (mivel az ESZT munkanyelve az angol).

Függetlenség és érdekeltségi nyilatkozat

Az ESZT tagja a plenáris testületben és az ügyvezetői testületben egyaránt függetlenül és kizárólag az Unió érdekeinek megfelelően jár el; nem kérhet és nem fogadhat el utasítást sem uniós intézményektől vagy szervektől, sem tagállami kormánytól, sem más köz- vagy magánjogi szervezettől.

Kinevezését követően az ESZT tagjának és a szanálási politika kidolgozásáért és koordinálásáért felelős igazgatónak teljes munkaidőben kell ellátnia a feladatát, és nem tölthet be semmilyen egyéb nemzeti, uniós vagy nemzetközi szintű tisztséget.

Kinevezése előtt be kell nyújtania a következőket:

| — | kötelezettségvállalási nyilatkozat arról, hogy feladatai ellátása során függetlenül, kizárólag a köz érdekében jár el, valamint |
| --- | --- |

—

kötelezettségvállalási nyilatkozat arról, hogy feladatai ellátása során függetlenül, kizárólag a köz érdekében jár el, valamint

| — | nyilatkozat a függetlenségét esetleg befolyásoló bármely érdekeltségéről. |
| --- | --- |

—

nyilatkozat a függetlenségét esetleg befolyásoló bármely érdekeltségéről.

A pályázónak meg kell erősítenie pályázatában, hogy erre készen áll. Kinevezése esetén a pályázóra testületi tagként a magatartási kódex (4), míg a szanálási politika kidolgozásáért és koordinálásáért felelős igazgatóként a személyzeti szabályzat és az egyéb alkalmazottakra vonatkozó alkalmazási feltételek, és különösen annak II. címe (5), valamint az ESZT alkalmazottaira vonatkozó etikai és helyes hivatali magatartásra vonatkozó szabályzat (6) lesz irányadó.

KIVÁLASZTÁS ÉS KINEVEZÉS

| 1. | Az Európai Bizottság az ESZT-vel konzultálva kiválasztási bizottságot hoz létre a pályázatok értékelésére. A testületi tag / a szanálási politika kidolgozásáért és koordinálásáért felelős igazgató tisztségének betöltéséhez legmegfelelőbb profillal rendelkező pályázók interjúra kapnak meghívást a kiválasztási bizottság előtt. |
| --- | --- |

1.

Az Európai Bizottság az ESZT-vel konzultálva kiválasztási bizottságot hoz létre a pályázatok értékelésére. A testületi tag / a szanálási politika kidolgozásáért és koordinálásáért felelős igazgató tisztségének betöltéséhez legmegfelelőbb profillal rendelkező pályázók interjúra kapnak meghívást a kiválasztási bizottság előtt.

| 2. | Az interjúkat követően a kiválasztási bizottság a pályázók érdemei és a jelen pályázati felhívásban felsorolt kiválasztási kritériumok alapján összeállítja a pályázók első listáját. Az e listán szereplő pályázók az Európai Bizottság kinevezési tanácsadó bizottsága (CCA) előtt folytatandó további interjúkra kaphatnak meghívást. Ezt megelőzően külső személyzeti felvételi szakértők által működtetett értékelőközpontokban mérik fel képességeiket. |
| --- | --- |

2.

Az interjúkat követően a kiválasztási bizottság a pályázók érdemei és a jelen pályázati felhívásban felsorolt kiválasztási kritériumok alapján összeállítja a pályázók első listáját. Az e listán szereplő pályázók az Európai Bizottság kinevezési tanácsadó bizottsága (CCA) előtt folytatandó további interjúkra kaphatnak meghívást. Ezt megelőzően külső személyzeti felvételi szakértők által működtetett értékelőközpontokban mérik fel képességeiket.

| 3. | A CCA elfogadja az előválogatott jelöltek listáját. A listán szereplő pályázók interjúra kapnak meghívást az Európai Bizottság egy vagy több tagjával. |
| --- | --- |

3.

A CCA elfogadja az előválogatott jelöltek listáját. A listán szereplő pályázók interjúra kapnak meghívást az Európai Bizottság egy vagy több tagjával.

| 4. | A kiválasztási folyamat eredményeként az Európai Bizottság az ESZT plenáris testületének meghallgatása után elfogadja az ESZT tagja és a szanálási politika kidolgozásáért és koordinálásáért felelős igazgató tisztének betöltésére alkalmas előválogatott jelöltek listáját. Az előválogatott jelöltek listáját az Európai Bizottság jóváhagyásra továbbítja az Európai Parlamentnek, és erről egyúttal tájékoztatja az Európai Unió Tanácsát. |
| --- | --- |

4.

A kiválasztási folyamat eredményeként az Európai Bizottság az ESZT plenáris testületének meghallgatása után elfogadja az ESZT tagja és a szanálási politika kidolgozásáért és koordinálásáért felelős igazgató tisztének betöltésére alkalmas előválogatott jelöltek listáját. Az előválogatott jelöltek listáját az Európai Bizottság jóváhagyásra továbbítja az Európai Parlamentnek, és erről egyúttal tájékoztatja az Európai Unió Tanácsát.

| 5. | Az Európai Bizottság ezt követően jóváhagyásra benyújtja az Európai Parlamentnek az ESZT tagja és a szanálási politika kidolgozásáért és koordinálásáért felelős igazgató kinevezésére vonatkozó javaslatát. |
| --- | --- |

5.

Az Európai Bizottság ezt követően jóváhagyásra benyújtja az Európai Parlamentnek az ESZT tagja és a szanálási politika kidolgozásáért és koordinálásáért felelős igazgató kinevezésére vonatkozó javaslatát.

| 6. | A javaslat jóváhagyását követően a Tanács végrehajtási határozatot fogad el a testületi tag/a szanálási politika kidolgozásáért és koordinálásáért felelős igazgató kinevezéséről. A Tanács minősített többséggel határoz. |
| --- | --- |

6.

A javaslat jóváhagyását követően a Tanács végrehajtási határozatot fogad el a testületi tag/a szanálási politika kidolgozásáért és koordinálásáért felelős igazgató kinevezéséről. A Tanács minősített többséggel határoz.

Előfordulhat, hogy a pályázóknak a fentieken kívül további interjúkon és/vagy vizsgákon kell részt venniük.

Az Európai Bizottság a kiválasztási eljárást gyakorlati okokból, valamint a pályázók és az intézmény érdekében, a kiválasztási eljárás minél gyorsabb lezárása céljából kizárólag angol nyelven folytatja le. Az Európai Bizottság biztosítja, hogy az e nyelvet anyanyelvként beszélők ne élvezhessenek indokolatlan előnyt.

Az Európai Bizottság által az Európai Parlamentnek előterjesztett, a testületi tag és a szanálási politika kidolgozásáért és koordinálásáért felelős igazgató kinevezésére vonatkozó javaslat a jelen pályázati felhívásban foglaltakon alapul. Az Európai Parlamentnek előterjesztett előválogatott jelöltek listáján vagy a kinevezési javaslatban való szereplés nem jelent garanciát a kinevezésre. Felhívjuk a pályázók figyelmét, hogy az előválogatott jelöltek Bizottság által elfogadott listája nyilvánosságra hozható.

Esélyegyenlőség

Az Európai Unió intézményei esélyegyenlőségi politikát alkalmaznak, és a jelentkezéseket nem, faj, bőrszín, etnikai vagy társadalmi származás, genetikai tulajdonságok, nyelv, vallás vagy meggyőződés, politikai vagy más nézetek, nemzeti kisebbséghez tartozás, vagyoni helyzet, születés, fogyatékosság, kor vagy szexuális irányultság alapján történő megkülönböztetés nélkül fogadják el.

Alkalmazási feltételek

A testületi tagot és a szanálási politika kidolgozásáért és koordinálásáért felelős igazgatót ötéves időtartamra nevezik ki, amely nem újítható meg.

A 422/67/EGK rendeletben (7) megállapított járandóságok és nyugdíjkorhatár tekintetében a testületi tag és a szanálási politika kidolgozásáért és koordinálásáért felelős igazgató az Európai Unió Bíróságának hivatalvezetőjével azonos kategóriába tartozónak minősül. Illetményének alapja az AD 16 besorolási fokozat 3. fizetési fokozata, amelyre 101 %-os szorzó alkalmazandó (8). Személyére mindazonáltal nem vonatkozik nyugdíjkorhatár. Minden egyéb alkalmazási feltétel tekintetében a személyzeti szabályzat és az egyéb alkalmazottakra vonatkozó alkalmazási feltételek alkalmazandók analógia útján.

A PÁLYÁZAT BENYÚJTÁSÁNAK MÓDJA

Figyelem:

Kérjük, pályázatának benyújtása előtt gondosan ellenőrizze, hogy valóban megfelel-e valamennyi pályázati feltételnek, különös tekintettel a megkövetelt végzettségre, a magas szintű szakmai és vezetői tapasztalatra, valamint a nyelvismeretre. Azt a pályázót, aki valamelyik pályázati feltételnek nem felel meg, a Bizottság a kiválasztási eljárásból automatikusan kizárja.

A pályázatokat az interneten lehet benyújtani, az alábbi weboldalon:

https://ec.europa.eu/dgs/human-resources/seniormanagementvacancies/

ahol az eljárás egyes szakaszaira vonatkozó utasításokat kell követni. A pályázat benyújtása előtt a pályázónak felhasználói profilt kell létrehoznia.

A pályázónak a jelentkezés részeként önéletrajzát PDF formátumban fel kell töltenie, továbbá online motivációs levelet (legfeljebb 8 000 karakter terjedelemben) kell írnia.

Emellett a pályázónak rendelkeznie kell érvényes e-mail-címmel. Ez a regisztráció megerősítésére, valamint a kiválasztási eljárás során a kapcsolattartásra szolgál. Ebből következően e-mail-címének esetleges későbbi változásairól értesítenie kell az Európai Bizottságot.

Az internetes regisztráció befejeztével a pályázó elektronikus levélben kap visszaigazolást jelentkezésének regisztrálásáról. Amennyiben nem kapja meg ezt a visszaigazoló e-mailt, ez azt jelenti, hogy jelentkezését nem regisztráltuk!

Felhívjuk figyelmét, hogy a pályázat folyamatának online nyomon követésére nincs lehetőség. A jelentkezését érintő ügyekben közvetlenül fogjuk a pályázókkal felvenni a kapcsolatot.

A kiválasztási eljárás megkönnyítése érdekében a pályázókkal mindennemű, a kiválasztási eljárásra vonatkozó kommunikáció angol nyelven történik.

Amennyiben további információra van szüksége, illetve technikai problémával szembesül, kérjük, jelezze a következő e-mail-címen: HR-MANAGEMENT-ONLINE@ec.europa.eu

Határidő

A jelentkezési határidő 2018. szeptember 12. Elektronikus regisztrációra brüsszeli idő szerint déli 12 óráig van lehetőség.

Az elektronikus regisztráció határidőn belüli elvégzéséért a pályázót terheli a felelősség. Nyomatékosan javasoljuk, hogy a jelentkezéssel ne várjon az utolsó napokig, mivel a hálózat esetleges túlterheltsége vagy az internetkapcsolat meghibásodása miatt előfordulhat, hogy az elektronikus regisztráció folyamata félbeszakad, és újra kell kezdenie az eljárást. A regisztrációra vonatkozó határidő lejárta után semmiféle adat nem vihető be. Késedelmes jelentkezéseket nem fogadunk el.

A Bizottság fenntartja a jogot, hogy a pályázat határidejét – kizárólag az Európai Unió Hivatalos Lapjában történő közzététel útján – meghosszabbítsa.

Fontos tudnivalók a pályázók számára

Felhívjuk a pályázók figyelmét, hogy a kiválasztási bizottságok munkája bizalmas. A bizottságok tagjaival sem a pályázók, sem a nevükben eljáró más személyek nem léphetnek közvetlenül vagy közvetve kapcsolatba.

A személyes adatok védelme

A Bizottság és az ESZT gondoskodik arról, hogy a pályázók személyes adatait a személyes adatok uniós intézmények és szervek által történő feldolgozása tekintetében az egyének védelméről, valamint az ilyen adatok szabad áramlásáról szóló, 2000. december 18-i 45/2001/EK európai parlamenti és tanácsi rendeletnek (9) megfelelően kezeljék.

---

(1)  Csak az a szakmai tapasztalat vehető számításba, amelyet a pályázó a szóban forgó munkakör betöltéséhez szükséges végzettség megszerzése után szerzett. Csak a dokumentumokkal megfelelően igazolt szakmai tevékenység (javadalmazás ellenében alkalmazottként végzett tevékenység vagy önfoglalkoztatás) vehető figyelembe. A részmunkaidős tevékenység a teljes munkaidő arányában vehető figyelembe. Tanulmányi és képzési időszak, valamint javadalmazás nélküli szakmai gyakorlat nem vehető figyelembe. Az ösztöndíjasként és PhD fokozatú kutatóként végzett tevékenység legfeljebb hároméves szakmai tapasztalatnak számít.

(2)  A pályázónak minden egyes vezetői munkakör tekintetében meg kell jelölnie a következőket: 1. a betöltött beosztások megnevezése és az ezekhez tartozó munkakör; 2. az e beosztásokban felügyelt személyzet létszáma; 3. az irányítása alá tartozó költségvetés nagysága; valamint 4. a hierarchiában alatta és felette lévő szintek száma és a vele azonos beosztásban lévő munkatársak száma.

(3)  http://eur-lex.europa.eu/legal-content/HU/TXT/PDF/?uri=CELEX:01958R0001-20130701&qid=1408533709461&from=HU

(4)  https://srb.europa.eu/sites/srbsite/files/code_of_conduct.pdf

(5)  http://eurlex.europa.eu/LexUriServ/LexUriServ.do?uri=CONSLEG:1962R0031:20140101:HU:PDF

(6)  https://srb.europa.eu/sites/srbsite/files/srb_ps_2015_12.pdf

(7)  422/67/EGK rendelet: http://eurlex.europa.eu/LexUriServ/LexUriServ.do?uri=CONSLEG:1967R0422:20040501:EN:PDF, amelyet a 904/2012/EU, Euratom rendelet módosított: http://eurlex.europa.eu/LexUriServ/LexUriServ.do?uri=OJ:L:2012:269:0001:0002:HU:PDF

(8)  Lásd az Európai Közösség és az Európai Atomenergia-közösség tisztviselőinek személyzeti szabályzatáról és egyéb alkalmazottainak alkalmazási feltételeiről szóló 31/EGK és 11/Euratom rendelet (HL L 45., 1962.6.14., 1385/62. o.) 66. cikkét.

(9)  HL L 8, 2001.1.12., 1. o.

---